Diari Oficial de la Generalitat Valenciana


Sumari del DOGV 4760, del 25-05-2004 (2004/4735)

RESOLUCIÓ de 4 de maig de 2004, de la directora general de Relacions amb les Corts i Secretariat del Govern de la Conselleria de Presidència, per la qual es disposa la publicació del Conveni entre la Generalitat Valenciana (Conselleria de Cultura, Educació i Esport) i l'Ajuntament de Silla per a l'autorització del canvi de domicili per trasllat de les instal·lacions del Conservatori Professional de Música de titularitat municipal, de la citada localitat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4760

Data del DOGV
:   25-05-2004

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2004/4735


Data del document
:   04-05-2004

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Cultura, Educació i Esport
    * Silla
    * administració local
    * música
    * cooperació administrativa
    * centre d'ensenyament

RESOLUCIÓ de 4 de maig de 2004, de la directora general de Relacions amb les Corts i Secretariat del Govern de la Conselleria de Presidència, per la qual es disposa la publicació del Conveni entre la Generalitat Valenciana (Conselleria de Cultura, Educació i Esport) i l'Ajuntament de Silla per a l'autorització del canvi de domicili per trasllat de les instal·lacions del Conservatori Professional de Música de titularitat municipal, de la citada localitat. [2004/4735]
  
Subscrit, després de la tramitació prèvia reglamentària, entre la Generalitat Valenciana (Conselleria de Cultura, Educació i Esport) i l'Ajuntament de Silla, el 4 de febrer de 2004, un Conveni per a l'autorització del canvi de domicili per trasllat de les instal·lacions del Conservatori Professional de Música de titularitat municipal, de la citada localitat, i en compliment del que establix la clàusula segona del conveni, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0112/2004, i que figura com a annex d'esta resolució.
  
València, 4 de maig de 2004.- La directora general de Relacions amb les Corts i Secretariat del Govern: Alida C. Mas Taberner.
  
CONVENI ENTRE LA GENERALITAT VALENCIANA (CONSELLERIA DE CULTURA, EDUCACIÓ I ESPORT) I L'AJUNTAMENT DE SILLA PER A L'AUTORITZACIÓ DEL CANVI DE DOMICILI PER TRASLLAT DE LES INSTAL·LACIONS DEL CONSERVATORI PROFESSIONAL DE MÚSICA DE TITULARITAT MUNICIPAL, DE LA CITADA LOCALITAT.
  
València, 4 de Febrer de 2004
  
REUNITS
  
D'una part, Esteban González Pons, conseller de Cultura, Educació i Esport de la Generalitat Valenciana, facultat per a este acte mitjançant acord adoptat pel Consell de la Generalitat en la reunió de 14 de novembre de 2003.
  
D'una altra part, Josep-Lluís Pitarch Tortajada, alcalde-presidente de l'Ajuntament de Silla, facultat per a este acte per l'acord del Ple del citat Ajuntament de 30 de setembre de 2003 i assistit pel secretari de la corporació.
  
MANIFESTEN
  
1. El 7 d'agost de 1997, es va subscriure un conveni entre la Generalitat Valenciana (Conselleria de Cultura, Educació i Ciència) i l'Ajuntament de Silla, per a la reclassificació en professional del Conservatori Elemental de Música de titularitat municipal en la citada localitat.
  
El mencionat conveni ha sigut modificat per a ampliar les seues ensenyances, per mitjà de les addendes a este subscrites el 21 de març i 16 d'octubre de 2000.
  
2. L'Ajuntament de Silla ha sol·licitat autorització per al canvi de domicili per trasllat de les instal·lacions del Conservatori Professional de Música de la seua titularitat en la citada localitat, amb número de codi 92183061 i situat al carrer de Sant Roc, 28.
  
3. La disposició addicional segona de la Llei Orgànica 8/1985, de 3 de juliol, Reguladora del Dret a l'Educació establix que la creació de centres públics, la titularitat dels quals corresponga a les corporacions locals, es realitzarà mitjançant conveni entre l'administració educativa competent i les corporacions. Així mateix, cal procedir mitjançant conveni a la nova autorització que constituïx el canvi de domicili sol·licitat, per similitud amb el que disposa l'article 10 (2) a) del Reial Decret 321/1994, de 25 de febrer.
  
4. La Direcció General de Centres Docents va aprovar, per Resolució de 16 gener de 2003, la modificació de la proposta d'instal·lacions i ús educatiu d'espais reflectits en els plans aprovats per Resolució de 23 de maig de 2002, ja que complixen els requisits que, quant a espais educatius, establix el Reial Decret 389/1992, de 15 d'abril (BOE de 28 d'abril).
  
5. La Unitat Tècnica de Construccions i la Inspecció Educativa han emés informes favorables a la petició, ja que s'ajusta al que establix el Reial Decret 389/1992, de 15 d'abril, pel qual s'establixen els requisits mínims dels centres que impartixen ensenyances artístiques, així com el Reial Decret 1.542/1994, de 8 de juliol, pel qual s'establixen les equivalències entre els títols de música anteriors a la Llei Orgànica 1/1990, de 3 d'octubre, d'Ordenació General del Sistema Educatiu i els establits en la dita llei.
  
Per això, en virtut de les competències que atorga el Reial Decret 2.093/1983, de 28 de juliol sobre traspàs de funcions i servicis de l'administració de l'Estat a la Generalitat Valenciana en matèria d'Educació, i la Llei 7/1985, de 2 d'abril, Reguladora de les Bases de Règim Local, la Conselleria de Cultura, Educació i Esport i l'Ajuntament de Silla acorden subscriure este conveni d'acord amb les següents,
  
CLÀUSULES
  
Primera
  
S'acorda el canvi de domicili per trasllat de les instal·lacions del Conservatori Professional de Música de Silla, de titularitat íntegrament municipal, que quedarà en els termes que s'especifiquen a continuació, i amb el manteniment de la vigència de la resta de clàusules del Conveni subscrit el 7 d'agost de 1997 i de les addendes a este de 21 de març i 16 d'octubre de 2000.
  
Denominació genèrica: Conservatori Professional de Música
  
Denominació específica: Municipal
  
Anterior domicili: C/ Sant Roc, 28
  
Nou domicili: C/Doctor Fleming, 26
  
Localitat: Silla
  
Província: València
  
Titular: Ajuntament de Silla
  
Codi: 13781427
  
Capacitat autoritzada: 190 llocs escolars per a Grau Elemental i 180 per a Grau Mitjà.
  
Ensenyances:
  
- Especialitats de Grau Elemental i Mitjà: Piano, Violí, Viola, Violoncel, Contrabaix, Flauta travessera i de bec, Oboé, Clarinet, Saxòfon, Fagot, Trompa, Trompeta, Trombó, Tuba, Percussió i Guitarra.
  
- Especialitats de Grau Mitjà: Cant
  
Conservatori d'adscripció: Conservatori Superior de Música de València (número de codi 72177238).
  
Segona
  
Este Conveni s'inscriurà en el Registre de Centres Docents de la Comunitat Valenciana, així com en el Registre de Convenis de la Generalitat Valenciana i serà publicat en el Diari Oficial de la Generalitat Valenciana.
  
Com a prova de conformitat i perquè en quede constància, firmen les dos parts el present conveni en el lloc i data consignats anteriorment.
  
El conseller de Cultura, Educació i Esport
  
Esteban González Pons
  
L'alcalde-president de l'Ajuntament de Silla
  
Josep-Lluís Pitarch Tortajada
  
Davant meu:
  
El secretari de l'Ajuntament de Silla
  
Vicente Carbonell Chirivella